XUNTA DE GALICIA —  — CONSELLERÍA DE TRABALLO E BENESTAR (Convenios, 05/01/2015)

Visto o Acordo da Comisión Negociadora polo que se aproba o texto do convenio colectivo da empresa “MÁRMOLES Y PIEDRAS”, subscrito en representación da parte económica, por unha representación da Asociación Cluster del Granito e da parte social polas centrais sindicais CCOO, CIG e UGT en data 11.11.2014. Primeiro.- Dito Convenio foi presentado na Xefatura Territorial de Vigo en data 12 de decembro de 2014. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia en galego e castelán. Terceiro.-Ordenar a notificación desta Resolución a Mesa Negociadora do mesmo. Son partes signatarias do presente convenio, dunha parte as centrais sindicais CCOO, UGT e CIG, como representación social, e por outra parte a Asociación Clúster do Granito en representación empresarial. Ambas se recoñecen mutuamente lexitimación para negociar o presente Convenio. Dada a natureza normativa e eficacia xeral, que lle ven dada polo disposto no artigo 82 e seguintes do Estatuto dos traballadores e pola representatividade das organizacións asinantes, o presente convenio será de aplicación a todas as empresas e traballadores/as que presten os seus servizos na provincia de Pontevedra. Será de aplicación para todas as empresas que se dediquen ás actividades de pedra e mármore, incluídas as fábricas e talleres de serra e labra, tanto mecánica como manual, de acordo co estipulado no anexo I del Convenio Xeral da Construción. Comprende a totalidade dos/as traballadores/as que, con independencia da súa nacionalidade, presten os seus servizos nas empresas incluídas no ámbito territorial e funcional, sen máis excepcións que as persoas comprendidas no ámbito de aplicación do Real Decreto 1382/1985 de primeiro de agosto, que regula a relación laboral especial de Alta Dirección. O presente Convenio Colectivo terá unha vixencia de catro anos, entrando en vigor a partir do 1 de xaneiro de 2013 e finalizando o 31 de decembro de 2016. Unha vez finalizada a vixencia inicial ou de calquera das súas prórrogas –que serán anuais-, o texto do convenio continuará rexendo na súa totalidade, tanto no seu contido normativo como obrigacional ata que sexa substituído por outro. Para dar cumprimento ao previsto en el artigo 86.2 do Estatuto dos Traballadores, as partes asinantes fan constar expresamente que este convenio non precisa denuncia previa para iniciar a negociación do convenio que o substitúa. Todas as melloras contidas neste convenio establécense con carácter de mínimas. Respectaranse as condiciones máis beneficiosas que os traballadores teñan recoñecidas a título persoal polas empresas á entrada en vigor do presente convenio, sempre e cando fosen máis favorables, consideradas no seu conxunto e en cómputo anual. Os pactos ou situacións actuais existentes en calquera empresa, que impliquen condiciones máis beneficiosas respecto das convidas serán respectadas. Crearase unha Comisión Paritaria composta por un máximo de doce membros que serán designados a partes iguais por cada un dos participantes na sinatura do convenio, sindical e empresarial. Unha e outra poderán dotarse de asesores. Os acordos da comisión paritaria adoptaranse, en todo caso, por unanimidade e terán a mesma eficacia e rango que a norma que fose interpretada. A Comisión Paritaria reunirase cando fose requirida por algunha das partes a través dunha orde do día. Tamén poderá reunirse con carácter extraordinario previa convocatoria dalgunha das partes. A comisión Paritaria terá as seguintes funcións: Las partes asinantes do presente texto, empresarios/as e traballadores/as porán en coñecemento da comisión paritaria cantas dúbidas, discrepancias e conflitos colectivos, de carácter xeral, puidesen formularse en relación ca interpretación e aplicación do mesmo, todo elo co fin de que, mediante a súa intervención, se resolva o problema formulado ou, si elo no é posible, emita un ditame ó respecto. Establécese que as cuestións propias da competencia da comisión paritaria e que se promovan ante ela, adoptarán la forma escrita, e o seu contido será suficiente para que se poida examinar e analizar o problema co necesario coñecemento de causa, debendo ter como contido obrigatorio: Xunto ó escrito-proposta deberanse acompañar todos os documentos que se consideren necesarios para una maior e mellor comprensión para a resolución do problema. A comisión poderá solicitar, por vía de ampliación, canta información ou documentación se estime pertinente para unha ou maior información do asunto; a este efecto, concederáselle ao solicitante un prazo que non poderá exceder de cinco días hábiles. A comisión, unha vez recibido o escrito-proposta e, no seu caso, completada a información pertinente, disporá dun prazo non superior a quince días naturais para resolver a cuestión formulada ou, si iso non fose posible, emitir o oportuno ditame ou informe, segundo proceda. Transcorrido dito prazo sen emitirse a resolución nin ditame, quedará aberta a vía administrativa ou xurisdicional competente. As partes asinantes asumen o contido del Acordo Interprofesional Galego sobre procedementos extraxudiciais de solución de conflitos (AGA). As empresas, con anterioridade ao ingreso, poderán realizar aos interesados as probas de selección, prácticas e psicotécnicos que consideren necesarias para comprobar si o seu grao de capacitación e a súa preparación son adecuadas á clasificación profesional e posto de traballo que vaian desempeñar. A empresa estará obrigada a realizar recoñecementos médicos aos traballadores empregados, tanto con carácter previo a súa admisión, como con carácter periódicos polo menos unha vez ao ano. O trámite de carácter previo entenderase cumprido si o recoñecemento se fai dentro do prazo máximo de 10 días laborais trala incorporación na empresa. En ambos casos o recoñecemento médico será adecuado ó posto de traballo que se trate. O recoñecemento médico xeral consistirá, como mínimo, en audiometría, control de vista, análise de sangue e ouriños, espirometría, exploración clínica e placa torácica. Someterase a un recoñecemento anual específico de silicose a aqueles/as traballadores/as que estean en contacto directo co po de sílice. O período de proba non poderá exceder de Durante o período de proba, o traballador terá os dereitos e obrigas correspondentes ó posto de traballo que desempeñe coma se fora de cadro de persoal, excepto os derivados da resolución da relación laboral, que poderá producirse a instancia de calquera das partes. Transcorrido o período de proba sen que se produza desestimento, o contrato producirá plenos efectos, computándose os tempos de servizo a efectos de antigüidade. O contrato de traballo poderase concertar ao amparo de calquera das modalidades de contratación reguladas no Estatuto dos traballadores, disposicións complementarias e as dispostas no convenio xeral do sector. O contrato de traballo será subscrito entre a empresa e o traballador por escrito, con entrega a este dun exemplar dentro dos quince días seguintes ao da súa incorporación, de acordo con calquera dos modelos aprobados por disposición de carácter normativo, que necesariamente deberá ser inscrito na oficina de emprego. As empresas que conten cun cadro de persoal medio superior a 50 traballadores deberán manter unha porcentaxe de traballadores fixos que supere el 65% de dito cadro de persoal. As partes asinantes deste Convenio estiman conveniente como regra xeral erradicar o pluriemprego. A estes efectos estiman necesario que se apliquen co máximo rigor as sancións previstas na lexislación vixente nos casos de traballadores non dados de alta na Seguridade Social por estar xa afiliados a outra empresa. Para contribuír ao obxectivo de controlar o pluriemprego considerarase esencial o cumprimento exacto do requisito de dar a coñecer aos representantes legais dos traballadores e á súa solicitude, os boletíns de cotización á Seguridade Social así como os modelos de contrato de traballo escrito que se utilicen na empresa e os documentos relativos á terminación da relación laboral, conforme dispón o artigo 64 do Estatuto dos Traballadores. É vontade das partes asinantes do presente convenio reorganizar as categorías profesionais existentes na actualidade en consonancia co establecido no V CXSC. Considérase salario base a retribución fixada por unidade de tempo ou de obra e que aparece como tal na táboa salarial anexa. Acompáñase táboa (anexo) coas antigüidades xa consolidadas con data do 21 de novembro de 1996. Os importes da táboa manteranse invariables e por tempo indefinido como complemento retributivo ad personam, é dicir, non sufrirán modificacións en ningún sentido por ningunha causa. Dito complemento retributivo reflectirase nos recibos de salario coa denominación de antigüidade consolidada. O traballador terá dereito a dúas gratificacións extraordinarias ao ano, que se aboarán nos meses de xuño e decembro, antes dos días 30 e 20 de cada un deles respectivamente. Ditas pagas extraordinarias non se devindicarán mentres dure calquera das causas de suspensión de contrato previstas no artigo 45 do Estatuto dos traballadores. A contía das pagas extraordinarias de xuño e decembro será igual a unha mensualidade da táboa de salarios anexa a este convenio, máis a antigüidade consolidada, no seu caso. Establécese un premio de puntualidade e asistencia para todo o persoal afectado polo presente convenio. Dito premio consistirá nunha cantidade mensual e a súa percepción estará suxeita ás seguintes regras: As licenzas establecidas no presente convenio provincial, no xeral da Construción e no Estatuto dos traballadores, non serán consideradas como faltas de puntualidade e asistencia. Na táboa retributiva anexa contémplanse as contías a percibir cada exercicio. As empresas afectadas por este convenio, con exclusión dos talleres de mármores que non teñan teares nin máquinas corta-bloques, aboarán aos seus traballadores de fábrica ou taller un incentivo por cada día de traballo efectivo de 8 horas ou proporcional das cantidades que figuran na táboa salarial no epígrafe de “resto”. Nos talleres de mármore que non dispoñan de teares ou máquinas corta-bloques o incentivo será o fixado na mencionada táboas coa denominación de “marmorerías”, por día de traballo efectivo ou proporcional. As empresas que teñan establecido ou establezan no futuro sistemas de medida da produtividade conforme ás disposicións legais e convencionais vixentes, garantirán que os seus traballadores/as percibirán como mínimo a cantidade sinalada no parágrafo anterior ou aquela contía existente en cada empresa, con independencia do sistema de produtividade a aplicar, en función dos acordos alcanzados cos/as representantes dos/as traballadores/as. En todo caso, o sistema de produtividade pactado debe establecer o rendemento normal esixible ós/ás traballadores/as e o sistema de retribución a aplicar segundo o referido no capítulo 5º do V CXSC. Na contía fixada na táboa retributiva anexa, establécese un plus de locomoción ou transporte que se percibirá polo traballador polo seu desprazamento para o acceso ao seu centro de traballo As sumas percibidas por este concepto non terán a consideración de salario a ningún efecto. En todo caso estarase ao disposto pola lexislación vixente. Aqueles/as traballadores/as que executen as súas labores a cinco ou máis metros de altura sobre o baleiro, terán dereito a que se lles aboe o correspondente plus de altura, que se establece no 20% do salario base da súa categoría Ao traballadores que teñan que realizar labores que resulten penosas, tóxicas ou perigosas, deberá abonárselles as seguintes contías mentres exerzan ditas tarefas: As partes asinantes deste convenio acordan, de forma expresa, tal e como xa se fixo nun documento asinado ante a Administración Pública el día 23 de outubro de 2007, que se debe elaborar un estudio sectorial que identifique os riscos de cada posto de traballo. Ese estudio/informe será o resultado dos traballos levados a cabo por un comité que estará dirixido polo Gabinete Técnico de Rande, quen á súa vez será o que decida as persoas que deban realizar as medicións técnicas nas empresas. Neste estudio tamén poderán intervir os técnicos dos servizos de prevención alleos que valide e/ou propoña o propio Gabinete de Rande. Por último, poderán tamén intervir en dito estudio/informe os técnicos das Asociacións Sindicais Empresariais que así o desexen. Si ben os concretos postos de traballo que presenten os requisitos neste artigo esixidos determinaranse cando teña rematado o estudio/informe, o percibo do plus que no seu caso corresponda terá carácter retroactivo desde o primeiro de xaneiro de 2008. As partes establecen que o mencionado estudio/informe técnico debe estar finalizado antes do 30 de xuño de 2008. Ante as discrepancias xurdidas na interpretación e aplicación deste artigo 9.7 para todo aquilo non referido ós traballos en altura, as partes asinantes do presente convenio acordan deixar en suspenso a aplicación dos restantes supostos do presente artigo ata que non se alcance un acordo definitivo respecto ós criterios que determinarán os concretos postos de traballo que, no seu caso, devindicarán efectivamente o pago deste plus, a contía do mesmo e a súa regulación. Así mesmo, tamén se acorda deixar en suspenso nesta materia a remisión supletoria ó V CXSC. Si no prazo de 6 meses a partir da sinatura do presente convenio, as partes non alcanzasen ningún acordo, estas obríganse expresamente a acudir ó procedemento de mediación, co obxecto de que un terceiro asista ás partes, para determinar a regulación e redacción definitiva do presente artigo 9.7. Este procedemento non poderá exceder do prazo de 3 meses. Transcorridos ambos prazos sen que se teña alcanzado un acordo as partes poderán optar por dirimir as diferenzas acudindo ós demais procedementos establecidos na lexislación vixente. O persoal que traballe entre as vinte e dúas horas e as seis da mañá, percibirá un plus de traballo nocturno equivalente ao 25% do salario base mensual da súa categoría. Respectaranse as condicións máis beneficiosas. Si o tempo traballado no período nocturno fose inferior a 4 horas, aboarase o plus sobre o tempo traballado efectivamente. Si as horas nocturnas exceden de 4, aboarase o complemento correspondente a toda a xornada traballada. Cando existan dúas quendas e en calquera delas se traballe soamente unha hora do período nocturno, non será aboada esta con complemento de nocturnidade. Cada hora de traballo que se realice sobre a duración máxima da semana ordinaria de traballo, aboarase cun incremento do 75% sobre el salario que le correspondería a cada hora ordinaria. As horas extras realizadas en sábado incrementaranse nun 85% e as realizadas en domingos e festivos incrementaranse nun 100%. As empresas, sempre e cando non se perturbe o normal proceso produtivo, poderán compensar a retribución das horas extraordinarias por tempo equivalente de descanso. No suposto de que se realizara a compensación prevista no parágrafo anterior, as horas extraordinarias compensadas non se computarán ós efectos dos límites fixados para as mesmas no apartado segundo do artigo 35 do Texto Refundido do Estatuto dos Traballadores. A fórmula de cálculo del valor da hora ordinaria farase de acordo coa seguinte operación: (Sb+Ac) x 335+(Spv+Ac) x 90+ Cs VHO= ———————————————————————— 1.738 Sb = Salario base Spv = Salario pagas e vacacións. Ac = Antigüidade consolidada. Cs = Complementos salariais anuais As partes acordan que nas empresas suxeitas ao presente convenio que realicen xornadas a quendas os traballadores non poderán prestar servizo máis de dous fines de semana seguidos. Á norma anterior autorízase a seguinte excepción: permitirase que, cun máximo de 2 veces durante o ano, os/as traballadores/as poidan prestar servizo tres fins de semana consecutivos sendo esta situación de carácter excepcional por motivos de falta de persoal coa correspondente comunicación ós/ás representantes dos/as traballadores/as. Compensarase economicamente a todos os/as traballadores/as que presten servizos en quendas en fin de semana cun plus, denominado de “quenda fin de semana” cuxo importe será o 15% do salario base mensual do convenio. A contía das axudas de custo será a seguinte En caso de que o importe dos gastos de manutención e aloxamento supere a contía da axuda de custo establecida, e con previo coñecemento e autorización da empresa, esta aboará a diferenza xustificada ó/á traballador/a mediante o documento probatorio correspondente (factura, recibo ou documento similar) Para os anos 2013, 2014, 2015 e 2016, aplicaranse os seguintes incrementos económicos sobre todos os conceptos existentes nas táboas do convenio: Ese incremento non será aplicable ós conceptos salariais ou extrasalariais que teñan fixada una contía concreta para cada ao de vixencia do presente convenio, tales como o plus de tóxico, penoso o perigoso, ou a antigüidade consolidada. Páctase expresamente realizar una revisión salarial sobre os conceptos das táboas de convenio nos seguintes termos: En cada un dos exercicios contemplados, a revisión sobre o exceso dos límites fixados operará con efectos retroactivos dende primeiro de xaneiro do ano correspondente. O recibo individual de salarios ao que se refire o apartado 1º do artigo 29 do Estatuto dos traballadores, axustarase, en principio, ao modelo establecido en cada empresa, sen prexuízo de que por acordo entre a empresa e os representantes legais dos traballadores se estableza outro modelo distinto nos termos previstos legalmente A xornada ordinaria de traballo será de 40 horas semanais de traballo efectivo, de luns a venres en xornada partida e 40 horas semanais de traballo efectivo en xornada continuada. A xornada ordinaria anual será de 1738 horas. Para adaptar a ornada ao cómputo de horas anuais estarase ao definido no calendario laboral aprobado anualmente. En cada centro de traballo, a empresa exporá en lugar visible o calendario laboral pactado a nivel Convenio ou o pactado no propio centro de traballo. De común acordo entre empresarios e a representación dos traballadores, poderán modificarse os días de compensación. Na sección de serradoiros de bloques realizaranse tres quendas rotatorias, de acordo coa legalidade vixente. Nas demais seccións, sempre que se estea facendo xornada partida, poderá cambiarse a quendas de mañá e tarde por períodos de tempo determinados, previa información aos representantes sindicais e de acordo co persoal afectado. O persoal técnico e administrativo, desfrutará de xornada continuada do 1 de xuño ao 15 de setembro, garantíndose os servizos mínimos de cada empresa mediante quendas deste persoal a xornada partida, previa negociación entre as partes. * [ No caso de que a lexislación laboral vixente ou tendencia da xurisprudencia establecida polos tribunas correspondentes modifique o establecido nesta artigo a Comisión Paritaria reunirase obrigatoriamente co obxecto de interpretar o presente artigo ante novo marco legal nesta materia e remitir a súa interpretación á Comisión negociadora que se reunirá expresamente para acordar as adaptacións correspondentes do articulado do presente convenio.] O persoal afectado polo presente convenio, sexa cal sexa a súa modalidade de contratación laboral ten dereito a un período de trinta días naturais -21 días laborais- de vacacións retribuídas ó ano, ou, no seu caso, á parte proporcional ao tempo efectivamente traballado como empregado/a na empresa correspondente. O desfrute das vacacións deberase iniciar, en calquera caso, en día laborable. As vacacións desfrutaranse por anos naturais. O dereito a vacacións non é susceptible de compensación económica. Non obstante, o persoal que cause baixa na empresa no transcurso do ano, terá dereito ao abono do salario correspondente á parte das vacacións reportadas e non desfrutadas correspondentes a todo o contrato en vigor, como concepto de liquidación pola súa baixa empresa. A efectos do reporte de vacacións, considerarase como tempo efectivamente traballado, o correspondente á situación de incapacidade temporal, sexa cal fose a súa causa. Cando o período de vacacións fixado para cada traballador/a coincida, total ou parcialmente coa incapacidade temporal, sexa cal sexa a causa da I. T., ou cun período de suspensión de contrato dos establecidos nos artigos 48.4 e 48 bis do ET, manterase o dereito ao desfrute das vacacións en data distinta á da incapacidade temporal ou á do desfrute do permiso que lle correspondera, ó finalizar o período de IT ou de suspensión do contrato. Tal dereito manterase aínda finalizado o ano temporal ó que corresponderan as referidas vacacións. Este dereito mantense tanto si a situación de IT ou de suspensión de contrato se produce antes do inicio do período de vacacións ou sobrevén durante o desfrute das mesmas. O desfrute das vacacións, como norma xeral e salvo pacto en contrario, terá carácter ininterrompido. A retribución das vacacións consistirá na cantidade fixa establecida na táboa salarial anexa, máis a antigüidade consolidada, no seu caso. O traballador, previo aviso de ao menos corenta e oito horas, salvo acreditada urxencia, e xustificación posterior, atópase facultado para ausentarse do traballo, mantendo o dereito á percepción de todos aqueles conceptos retributivos que no se atopen vinculados de forma expresa á prestación efectiva da actividade laboral, por algún dos motivos e o tempo seguinte: Todo o anteriormente exposto neste artigo será de aplicación para as parellas de feito debidamente acreditadas e inscritas no rexistro público correspondente. * En caso de emitirse alta médica antes dos días indicados, a licenza darase por finalizada no momento da mesma. O mesmo ocorrerá si o descanso hospitalario prescrito fose inferior aos 4 días. As empresas garantirán ós/as traballadores ó seu servizo a vixilancia periódica do seu estado de saúde en función dos riscos inherentes ó seu posto de traballo concreto, facilitando á totalidade do persoal integrante do seu cadro de persoal, un recoñecemento médico con carácter anual como mínimo, o cal se levará a cabo nun centro asistencial debidamente homologado ó efecto. A tal efecto manterase a oportuna colaboración coas mutuas de accidentes de traballo e E. P., ou outros medios que se acorden ó fin expresado. En todo caso, e segundo os riscos asociados ó posto de traballo concreto de que se trate e de acordo coa avaliación de riscos laborais de cada empresa, aplicaranse os seguintes protocolos editados polo Ministerio de Sanidade do Goberno de España: En relación co carácter voluntario dos recoñecementos médicos, estarase ó que se regula no artigo 22.1 da Lei de Prevención de Riscos Laborais. En dito artigo dise que “… Deste carácter voluntario só se excluirán, previo informe dos representantes dos traballadores, os supostos nos que a realización dos recoñecementos sexa imprescindible para avaliar os efectos das condicións de traballo sobre a saúde dos/as traballadores/as ou para verificar si o estado de saúde do/a traballador/a pode constituír un perigo para el mesmo, para os demais traballadores/as ou para outras persoas relacionadas coa empresa ou cando así estea establecido nunha disposición legal en relación coa protección de riscos específicos e actividades de especial perigosidade”. Analizarase redacción de mutuo acordo sobre a base dos seguintes principios: As empresas levarán a cabo, en colaboración cos representantes dos traballadores, unha política de prevención e erradicación das condutas constitutivas de calquera tipo de acoso. As empresas facilitarán roupas de traballo o persoal segundo se especifique para cada sección e cuxa duración mínima será a que se sinala en cada caso: Por cada prenda non entregada nos prazos sinalados, o traballador poderá reclamar á empresa, e esta terá que aboar as seguintes cantidades: A entrega das botas excluirá a dos zocos e viceversa. As empresas entregarán gafas de protección graduadas ao persoal operario cuxo posto de traballo o requira, e o solicite previa prescrición facultativa En caso de IT derivada de accidente de traballo ou enfermidade profesional, os traballadores percibirán o 100% da súa base de cotización dende o primeiro día ata a alta médica. En caso de enfermidade común ou accidente no laboral con hospitalización o derivada de intervención cirúrxica será dende o primeiro día hasta a alta do I. N. S. S. Establécense as seguintes indemnizacións para todos os traballadores de alta nas empresas afectados por este convenio: Para os demais casos de incapacidade, a indemnización será proporcional ao baremo. Salvo designación expresa de beneficiarios polo asegurado, a indemnización farase efectiva ao traballador accidentado, ou en caso de falecemento, aos beneficiarios do traballador, segundo as normas de la Seguridade Social. A tales efectos as empresas concertarán, dentro do prazo máximo de dous meses dende a publicación deste convenio, las correspondentes pólizas de seguro. As partes asinantes do presente Convenio asumen o compromiso de garantir que o dereito fundamental de igualdade de trato e oportunidades no ámbito laboral neste sector sexa real e efectivo, ademais da eliminación de estereotipos e linguaxe sexista fomentando o igual valor de mulleres e homes en todos os ámbitos. A tal efecto recoñecen a importancia da aplicación e difusión da Lei 3/2007, de 22 de marzo, para a igualdade efectiva de mulleres e homes, a cal establece que as empresas están obrigadas a garantir a igualdade de trato e oportunidade no lugar de traballo e, neste sentido, deberán tomar medidas para evitar calquera discriminación no emprego entre homes e mulleres, medidas que deben ser negociadas e acordadas cos representantes legais dos traballadores/as, baixo a forma determinada pola lexislación laboral. Naquelas empresas de máis de 250 traballadores/as elaborarase un Plan de Igualdade para a súa aplicación. Para isto deberán terse en conta dentro de cada empresa as materias relacionadas co acceso ó emprego, clasificación profesional, promoción e formación, remuneración, xestión do tempo de traballo para favorecer, en termos de igualdade de mulleres e homes, a conciliación laboral, persoal e familiar e a prevención do acoso sexual e o acoso baseado no sexo. A finalidade será promover a aplicación efectiva da igualdade de oportunidades ademais de previr, detectar e erradicar calquera manifestación de discriminación mediante accións concretas nestas materias: Acceso ó emprego. Promoción. Retribucións. Ordenación do tempo de traballo para favorecer, en termos de igualdade entre mulleres e homes, a conciliación da vida laboral, persoal e familiar. Prevención e actuacións en caso de acoso sexual e do acoso por razóns de xénero. O incremento salarial pactado no presente convenio poderá non aplicarse en todo ou en parte no caso de empresas nas que a estabilidade no emprego puidera verse danada como consecuencia de tal aplicación. En caso de que a Comisión Paritaria non acade un acordo, as partes poderán someterse a un arbitraxe vinculante ante AGA. O presente convenio colectivo será redactado nas dúas línguas oficiais da Comunidade Autónoma de Galicia publicado na mesma forma no BOP. As partes asinantes asumen o contido do Acordo Interprofesional Galego sobre procedementos extraxudiciais de solución de conflitos de traballo (AGA), publicado no DOG o 24 de maio de 2013 que desenvolverá os seus efectos nos ámbitos do presente convenio, co alcance previsto no propio AGA. As partes acordan seguir fomentando o comité técnico de prevención de riscos laborais que se creou no seu momento. No non previsto expresamente neste convenio estarase ao establecido no Texto Refundido do Estatuto dos Traballadores, demais normas legais de xeral aplicación ao Convenio Xeral do Sector da Construción.